kardosdrur/scandi-wiki huggingface dataset:
Euchre

Euchre ; (IPA: /jukɚ/) er et stikspil med trumf, som spilles af fire spillere kaldet N, S, E og W, efter de fire verdenshjørner på engelsk. Det er makkerspil, hvor N og S spiller sammen mod E og W. Makkerparrene sidder over for hinanden. Spillet er meget udbredt i det centrale USA. Der spilles til 10 point. Makkerparret der kommer først til 10 point har vundet.

Spillets gang

Der spilles kun med 9-Es fra hver farve/kulør. I alt 24 kort. 

Trumfrækkefølge, her for spar:
Spar knægt (højre side)
Klør knægt (venstre side)
Spar es
Spar konge
Spar dame
Spar 10
Spar 9

Spillefremgang
Lad os sige at S er dealeren. Det vil sige, at dealeren giver tre kort til E, to til N, tre til W og to til S. I anden deal-runde gives op til 5 kort. Nu er der 4 kort tilbage, de lægges i midten hvorefter øverste kort vendes, f.eks. spar.

Meldinger 
Nu starter runden om der er nogen der kan få 3 stik ud af 5 med de kort man har i hånden. 
Man starter til venstre for dealeren. Hvis der er en der siger ja til at spar er trumf, skal dealeren samle den spar op, der er blevet vendt i dealen, samt fravælge et kort fra hånden. 

Hvis melderunden kommer hele vejen tilbage til dealeren og han ikke vil have spar, vendes et kort om og anden melderunde starter. Nu kan man vælge trumf, undtagen spar. Hvis der heller ikke her bliver valgt nogen trumf bliver dealeren nødt til at vælge trumf også kaldet "Screw the dealer".

Hvis man er meget stærk i en kulør, kan man vælge at spille uden sin makker, "go alone".

Go alone: Man spiller uden sin makker. Hvis man tager alle 5 stik, får makkerparret 4 point.

Pointsystem 
Man bruger kort til at holde styr på point'ene. F.eks 4'ere og 6'ere.

Makkerpar: får de 3 stik gives der et point.
Får spilføreren ikke tre stik, gives der 2 point til modsatte par. 
Ved Go alone og hvis alle 5 stik kommer i hus, gives der 4 point.

Femhundrede 

En amerikansk videreudvikling af euchre kaldes femhundrede. Det er et af de få kortspil, der er konstrueret på én gang, idet The American Playing Card Company lavede det i 1904 for at sælge flere spillekort. Femhundrede er det mest udbredte kortspil i Australien og meget populært i New Zealand.

Se også 
 Kortspilsudtryk
 Kortspil
 Stikspil

Kortspil
Kosmisk latte

Kosmisk latte (eng.: cosmic latte) er navnet på universets farve. Navnet blev opfundet af et hold astronomer fra Johns Hopkins University.

Universets farve 
I år 2001 fandt astronomer Karl Glazebrook og Ivan Baldry frem til at universet havde en grønlig / hvidagtig farve. Men de ændrede dog hurtigt deres analyse i artiklen "The 2dF Galaxy Redshift Survey: constraints on cosmic star-formation history from the cosmic spectrum" (dan. 2dF galaksens rødforskydnings analyse; begrænsninger på kosmiske stjerneformationshistorie fra det kosmiske spektrum) udgivet i 2002. I denne nye analyse kunne de konstatere at deres analyse af alt lys i universet sammenlagt gav en lidt beige hvid farve. Analysen inkluderede mere end 200.000 galakser og målte lyset fra en stor del af universet. Den hexadecimale værdi for Kosmisk latte er #FFF8E7.

At finde "universets farve" var ikke undersøgelsens egentlig formål, det var derimod at lave analyser af bølgelængden af lyset fra forskellige galakser for derigennem at studerer stjerneskabelse. Som med de fraunhoferske linjer, repræsenterer de mørke linjer i undersøgelsens bølgelængder ældre og yngre stjerne, med hvilke de kunne bestemme alderen af galakser og stjernesystemer. Hvad undersøgelsen viste, var at den overvældende majoritet af stjerner blev skabt for 5 milliarder år siden. Eftersom unge stjerner brænder med et lysere lys end ældre stjerner, betyder det at "universitets farve" langsomt bliver mørkere og skifter fra blåt til rødt i takt med at flere blå stjerner skifter til gule stjerner (som solen) og til slut røde kæmper og evt. sorte huller.

Farveforslag 

I en artikel fra avisen Washington Post blev den rigtige farve fremvist. Glazebrook sagde for sjov at han søgte efter forslag til den nye farve. Hvorefter adskillige personer der havde læst artiklen sendte forslag ind til avisen. Videnskabsmændene involveret i projektet stemte om hvilket navn den nye farve skulle døbes

Selvom Drums forslag "Cappuccino Cosmico" fik flest stemmer, foretrak Glazebrook og Baldry alligevel Drums andet forslag (Kosmisk latte). Drum var kommet på navnet mens han sad ved bord hos Starbucks og drak en kop caffe latte mens han læste avisen. Her bemærkede han at universets farve som vist i Washington Post, havde samme farve som hans kaffe.

Noter

Eksterne henvisninger 
 The Cosmic Spectrum and the Color of the Universe, Karl Glazebrook & Ivan Baldry 

Farver
Universet
VAG ARL-motor

VAG ARL motoren er en 4-cylindret række dieselmotor fra VAG-koncernen, som blev bygget i årene 2000 til 2005 til brug for Seat León, Seat Toledo, VW Golf IV og VW Bora.

Den var den første i serien af nye dieselmotorer, som effektmæssigt er på højde med benzinmotorer.

Kilde 

ARL-motor
VAG BSE-motor

VAG BSE motoren er en motor i VAG-koncernens serie af benzinmotorer på 1,6 liter. Koderne for de tilsvarende motorer er AVU, BFS, BFQ, ALZ, BGU og BSF.

Motoren er siden 2005 blevet installeret i en lang række af VAG-koncernens bilmodeller.

Kilde 

BSE-motor
Fagocyt

Fagocytter (fra græsk: phagein – spisning og kytos – celle) er en gruppe af celler, der kan optage og destruere andre celler eller mikroorganismer på en måde, der minder om spisning, heraf etymologien. Tilhører primært leukocytterne (de hvide blodlegemer) og er en vigtig del af immunsystemet.

Fagocytter beskytter kroppen ved at indtage skadelige fremmede partikler, bakterier, andre mikroorganismer og døde eller døende celler.  De er afgørende for at bekæmpe infektioner og for efterfølgende immunitet. Fagocytter er vigtige i hele dyreriget og er højt udviklede hos hvirveldyrene. En liter menneskeblod indeholder omkring seks milliarder fagocytter. De blev opdaget i 1882 af Ilya Ilyich Mechnikov, mens han studerede søstjernelarver. Mechnikov blev tildelt 1908 Nobelprisen i fysiologi eller medicin for sin opdagelse. Fagocytter forekommer i mange arter;  nogle amøber opfører sig som makrofagfagocytter, hvilket tyder på, at fagocytter dukkede op tidligt i livets udvikling.

Fagocytterne omfatter mange typer hvide blodlegemer: 

 neutrofiler
 monocytter
 makrofager
 mastceller
 dendritceller

Disse celler har receptorer på deres overflade, som mere eller mindre specifikt kan detektere molekylære strukturer på bakterier mm. Fagocytter er afgørende for at bekæmpe infektioner, såvel som for at opretholde sundt væv ved at fjerne døde og døende celler. 

Under en infektion tiltrækkes fagocytter af kemiske signaler til steder, hvor patogenet har invaderet kroppen.  Disse kemiske signaler kan komme fra bakterier eller fra andre fagocytter, der allerede er til stede.  Denne metode at bevæge sig på kaldes kemotaksi.  Når en fagocyt kommer i kontakt med en bakterie, vil receptorerne på fagocytens overflade binde sig til den, og bindingen vil medføre at fagocytten opsluger bakterierne. Denne proces kaldes fagocytose. Nogle fagocytter dræber det indtagne patogen med oxidanter og nitrogenoxid. Efter fagocytosen kan makrofager og dendritiske celler også deltage i antigenpræsentationen, en proces, hvor en fagocyt flytter molekylære brudstykker af det indtagne materiale tilbage på overfladen.  Dette materiale vises derefter til andre celler i immunsystemet.  Nogle fagocytter lokaliseres derefter til kroppens lymfeknuder og viser materialet til hvide blodlegemer kaldet lymfocytter.  Disse processer er vigtig for at opbygge kroppens immunitet, jvf. immunsystemet.

Fagocytdefekter

Typiske mikroorganismer 
Ofte gramnegative, stavformede bakterier og svampe, som kan være svære at dyrke:

 Staphylococcus aureus
 Pseudomonas
 Klebsiella
 Norcardia
 Serratia Marcescens
 Salmonella
 Actinomyces
 Streptococcus

Typer af Fagocytdefekter 

 Kronisk Granulomatøs Sygdom
 Kronisk Benign Neutropeni
 Svær Kongenit Neutropeni
 Leukocytadhæsionsdefekt

Referencer 

Blodlegemer
Cellebiologi
Østtimors flag

Østtimors flag består af en rød dug hvorpå der ud for stangsiden er placeret en gul trekant og ovenpå denne igen en sort trekant. Der er placeret en hvid femtakket stjerne i den sorte trekant. Den sorte trekant strækker sig en tredjedel ud i flagdugen, mens den gule trekant når ud til midten af flagdugen. 

Flaget er beskrevet i sektion 15 i Østtimors grundlov. Her bestemmes også flagets symbolik. Efter grundloven står gult for sporene efter kolonialismen. Sort står for obskurantisme, noget som må bekæmpes. Rødt symboliserer kampen for national selvstændighed. Hvidt står for fred. Stjernen repræsenterer det ledende lys i følge den officielle forklaring nedfældet i grundloven. Flaget er i størrelsesforholdet 1:2. 

Østtimors flag benyttes i samme udformning som nationalflag, koffardiflag, og statsflag og orlogsgøs, både på land og til sjøs.

Østtimors flag er baseret på flaget som blev hejst i den korte selvstændighedsperiode i 1975. Det er baseret på partifarverne og flaget til frihedsbevægelsen FRETILIN. Østtimors flag måtte vige for Indonesiens flag under besættelsen frem til 1999. Derefter var Østtimor under administration af FN og FN-flaget vajede over landet. Østtimors flag blev igen taget i brug i 2002. Fra natten til Østtimors uafhængighedsdag, 20. maj 2002, blev FN's flag taget ned og erstattet af flaget for det uafhængige Østtimor.

Kilder 
 Constitution of the Democratic Republic of Timor-Leste  

Flag fra Asien
Flag
Nationale flag
Pinocytose

I cellebiologien er pinocytose (græsk: pinein- drikke og kytos- celle, på engelsk også fluid endocytosis/bulk-phase pinocytosis) en mekanisme, hvormed den ekstracellulære væske med sit indhold af små partikler, hormoner, neurotransmittere, andre proteiner, lipider osv. føres ind i cellen. Dette foregår ved invagination af cellemembranen, hvorved der dannes en lille blære, en vesikel med partiklerne og den ekstracellulære væske inde i cellen (se tegingen). Dette minder om at cellen drikker, heraf etymologien - cellen ”tager en mundfuld” af den ekstracellulære væske. De pinocytotiske vesikler smelter sædvanligvis sammen med de tidlige endosomer til lysosomer, hvor der sker en enzymatisk nedbrydning af partiklerne ved hydrolyse.

Der skelnes imellem flg. former for pinocytose:

 makropinocytose
 clathrin-medieret endocytose
 caveolin-medieret endocytose
 clathrin- og caveolin-uafhængig endocytose

Som benævnelserne antyder, adskiller disse former for pinocytose sig i mekanismen for vesikeldannelse såvel som den resulterende størrelse af vesiklerne. Pinocytose betragtes i nogle tilfælde som en konstitutiv proces, mens den i andre er receptormedieret og stærkt reguleret.

Hvor foregår pinocytosen? 

 dendritceller
 tarmens epitelceller

Se også 

 fagocytose

Cellebiologi
Israel (flertydig)

Israel (hebraisk ישׂראל Yisra'el eller Yiśrā’ēl, betyder "Stående (med) Gud") blev navnet givet til den bibelske patriark Jakob.

Nogle bibelkommentatorer har fremholdt, at Israel er et andet navn for Isak i stedet for Jakob, eller at det kan betyde begge dele. Dette ser ud til at være baseret på Amos' Bog  og . I strid med denne teori hævder Første Mosebog  til  klart, at navnet er givet til Jakob, ikke Isak; se Israel.

Afledninger af dette navn

 Staten Israel
 Kongeriget Israel
 Israels land eller Israels lovede land, landet som blev givet det jødiske folk ifølge Bibelen.
 Israelere, indbyggere i Israel
 Benai Israel, de indfødte jøder i Indien
 Antikkens Israels og Judæas historie, historien om det gammeltestamentlige Israel, et rige som opstod i 1200-tallet f.Kr.
 Israels barn (hebraisk: Am Israel), det kollektive navn for det jødiske folk
 efterkommere af Jakob (Israel)
 De tolv stammer af Israel.
 Israelitterne
 Nordriget Israel og sydriget Judæa, de to stater, som blev til efter Det gamle Israel blev delt i to.
 Israel (navn), hebraisk navn
 Israel (dokumentarfilm) – dansk dokumentarfilm fra 1949 instrueret af Mogens Wieth og Erik Balling

Kendte personer med navnet Israel
 Israel Isidore Baline var en amerikansk komponist og tekstforfatter
 Israel Kamakawiwo'ole, musiker fra Hawaii
 Israel Kirzner, amerikansk-jødisk økonom
 Israel Regardie, var en engelsk okkultist
 Israel Shamir, israelsk journalist
 Menasseh Ben Israel
VAG AAM-motor

VAG AAM motoren er en benzinmotor på 1,8 liter fra VAG-koncernen. Den er en neddroslet udgave af 1,8 motorerne ABS, ADZ og ANP, alle med .

Kilde 

AAM-motor
VAG AEH-motor

VAG AEH motoren var en 4-cylindret benzinmotor fra VAG-koncernen. Den var en modificeret udgave af AFT motoren, med bedre moment, 145 Nm (mod AFT – 140 Nm).

I 2000 blev den modificeret, så den nu ydede 102 HK/148 Nm, undtagen i Seat Ibiza og Córdoba, hvor den fortsatte i den gamle udgave.

Kilde 

AEH-motor
VAG AUS-motor

VAG AUS motoren er en 4-cylindret benzinmotor fra VAG-koncernen, som i 2000 delvist afløste den hidtidige otteventilede konstruktion.

I 2001 ændredes dens typebetegnelse til BCB.

Kilde 

AUS-motor
VAG ATM-motor

VAG ATM motoren er en version af VAG-koncernens otteventilede 2,0 motor, som er specielt beregnet til montering i VW Sharan og Seat Alhambra.

Kilde 

ATM-motor
Frank Andersen

Frank Andersen er navnet på flere personer:

 Frank Andersen (fodboldtræner) (født 1961) – dansk fodboldtræner
 Frank Andersen (balletmester) (født 1953) – dansk balletmester
Hefaistion

Hefaistion (Oldgræsk: Ἡφαιστίων, lat. Hephaestio, ca. 356–324 f.Kr.) var Alexander den Stores bedste ven, og muligvis også elsker. Han blev født i 356 f.Kr. som søn af en makedonisk adelsmand Amyntor. Nogle mener dog, at han var lidt ældre, og at han døde 324 f.Kr. 

Før invasionen af Indien anerkendte Alexander Hefaistion som næstkommanderende. Alexander indsatte tit en anden general sammen med Hefaistion, andre gange var Alexander selv med ham. Curtius, Diodor og Arrian fortæller alle, at om morgenen efter Slaget ved Issos gik han og Hefaistion hen for at aflægge den tilfangetagne royale persiske familie et besøg. Dareios 3. var flygtet, så hans mor faldt for Hefaistions fødder i den tro, han var Alexander, for at bede om nåde. Da hun opdagede sin fejltagelse, undskyldte hun, men Alexander svarede: "Du tog ikke fejl, moder, denne mand er også Alexander."
I 332 f.Kr. anførte Hefaistion flåden mod Egypten, senere blev han bl.a. betroet en vigtig post på retræten fra det nordlige Indien.

Da de nåede Susa, i det persiske imperium, giftede Alexander sig med Dareiros datter, Stateira 2., og gav hendes søster til Hefaistion, så de blev svogre. I modsætning til de andre makedonere bifaldt Hefaistion Alexanders amalgameringspolitik (sammensmeltningspolitik).

I efteråret 324 f.Kr. var Alexander og hans hær i byen Ekbatana vinteren over. Under legene for hoffet blev Hefaistion alvorligt syg og døde en uge senere. Ifølge legenden skulle Alexander have barberet sig helt skaldet, klippet manen af alle krigshestene, aflyst alle festligheder, jævnet en helligdom i Ekbatana viet til Æskulap med jorden og korsfæstet  lægen, der behandlede Hefaistion. Derefter tog han til Babylon for at begrave liget. Det blev bestemt at Hefaistion skulle dyrkes som en hero.

Litteratur 
 Robin Lane Fox. Alexander the Great. Penguin Publishers.

Eksterne henvisninger 

 Plutark: Aleksanders liv  
 
 
 

Makedonien i antikken
Frank Andersen (balletmester)

Frank Andersen (født 15. april 1953 i København) er en dansk balletdanser og balletmester.

Han er søn af Carl Angelius Andersen (død 1964) og hustru Sonja. Han blev i 1983 gift med balletdanseren Eva Kloborg, og de har sammen sønnen Sebastian (født 1986).

Han blev optaget på Det Kongelige Teaters Balletskole i 1960 og blev i 1971 danser ved Den Kongelige Ballet, hvor han i 1977 blev solodanser.

Han var balletmester ved Den Kongelige Ballet fra 1985 til 1994, balletmester ved Den Kongelige Svenske Ballet fra 1995 til 1999 og igen balletmester ved Den Kongelige Ballet fra 2002. Fra 1. juli 2008 afløstes han som balletmester af Nikolaj Hübbe.

Eksterne henvisninger 
 Frank Andersens hjemmeside 

Personer fra København
Balletdansere fra Danmark
Personer i Kraks Blå Bog
Det Kongelige Teaters balletmestre
Tornby

Tornby er en mindre by i Vendsyssel med , beliggende i Tornby Sogn nord for Hjørring. Byen hører til Hjørring Kommune og ligger i Region Nordjylland.

Ved Tornby findes den populære Tornby Strandmed to hoteller og et stort sommerhusområde. Derudover hører et af Danmarks ældste bjærgelaug til ved Tornby Strand. 

Vest for byen, mellem byen og Skagerrak, ligger Tornby Klit Plantage. 

I byen er der en togstation på lokalbanen mellem Hjørring og Hirtshals. Byen råder i øvrigt over Tornby-Vidstrup Skole med cirka 230 elever.

Byen er hjemsted til Tornby Idrætsforening med 600 aktive medlemmer heraf 150 fodboldspillere.

Se også 
 Tornby Station
 Tornby Kirke, Tornby Sogn
 Tornby Strand
 Tornby Klit Plantage

Kilder

Henvisninger 

Byer i Hjørring Kommune
Anders Gade

Anders Gade (født 1946) er en dansk psykolog og ansat på Institut for Psykologi ved Københavns Universitet.

Bibliografi

Eksternt link 
 Anders Gade, Institut for Psykologi

Henvisning 

Psykologer fra Danmark
Hans Adam 2. af Liechtenstein

Fyrst Hans Adam 2. af og til Liechtenstein (født 14. februar 1945) er den nuværende fyrste af Liechtenstein. Han tiltrådte ved sin fader, fyrst Franz Josef 2.'s død i 1989. Han er gift med fyrstinde Marie, med hvem han har fire børn. Siden 2004 har han overladt regeringen af landet til sin ældste søn, arveprins Alois, som prinsregent.

Biografi

Hans Adam blev født den 14. februar 1945 i Zürich i Schweiz som den ældste søn af Fyrst Franz Joseph 2. og Fyrstinde Gina af Liechtenstein. Hans far var tiltrådt som fyrste af Liechtenstein i 1938 ved sin barnløse grandonkel, Fyrst Franz 1.'s død, og Hans-Adam var derfor arveprins fra fødslen.

I 1969 færdiggjorde Hans-Adam en uddannelse i erhvervsøkonomi ved Universitetet i St. Gallen.

I 1989 overlod Fyrst Franz Joseph 2. den daglige regering af fyrstendømmet til sin ældste søn, idet han dog formelt forblev statsoverhoved og beholdt titlen som fyrste. Hans Adam efterfulgte formelt sin far som fyrste af Liechtenstein ved dennes død den 13. november 1989.

Personlig formue 
Fyrst Hans-Adam ejer LGT bankgruppen og har en personlig formue på mere end £ 2 milliarder. Han ejer en omfattende kunstsamling, som han har udstillet på Liechtenstein Museum i Wien. I december 2006 blev han opgivet som værende et af de rigeste statsoverhoveder i verden.

Kilder

Eksterne henvisninger 

 S.D. Fürst Hans-Adam II.  på Det Liechtensteinske Fyrsthus' officielle hjemmeside  og 

Fyrster af Liechtenstein
Nuværende statsoverhoveder
Personer fra Zürich
Exodus (skib)

Exodus 1947 var et skib, der sejlede med jødiske emigranter. Den 11. juni 1947 sejlede det fra Frankrig med 4.554 overlevende Holocaust-flygtninge med kurs mod det britiske mandatområde Palæstina. Emigranter kunne ikke på lovlig vis immigrere til Palæstina, hvorfor skibet forsøgte at omgå briternes begrænsninger på nye jødiske immigranter til området. Under omfattende mediedækning blev skibet bordet af det engelske Royal Navy, og alle passagererne blev deporteret tilbage til Europa.

Skibet hed oprindeligt SS President Warfield, var ejet af Baltimore Steam Packet Company og sejlede med passagerer og gods mellem Norfolk i Virginia og Baltimore i Maryland i USA fra dets søsættelse i 1928 til 1942. Under 2.verdenskrig var det både i tjeneste hos Royal Navy og United States Navy, for sidstnævnte som USS President Warfield (IX-169).

Navnet Exodus er en reference til Anden Mosebogs historie om israelitternes udvandring fra Egypten.

Den historiske sejlads 
Den 9. november 1946 solge amerikanerne President Warfield til firmaet Potomac Shipwrecking Co. fra Washngton D.C., som handlede på vegne af den jødiske organisation Haganah. Skibet kom siden i en anden jødiske undergrundsorganisations besiddelse, Hamossad Le'aliyah Bet, med det formål at hjælpe jødiske emigranter ud af Europa og til det britiske mandatområde i Palæstina.

Skibet sejlede fra Baltimore den 25. februar 1947 med kurs mod Middelhavet. Under Yossi Harels (1918-2008) kommando sejlede det fra en lille fransk havneby i nærheden af Marseille den 11. juni 1947 med 4.554 passagerer og ankom til den palæstinensiske kyst den 18. juni. Det engelske Royal Navy fulgte skibet og bordede det små 20 sømil fra kysten. Passagererne gjorde modstand, da skibet befandt sig i internationalt farvand, hvor briterne ikke have jurisdiktion, hvorfor briterne måtte bruge magt og brugte bl.a. gasbomber for at overtage skibet. Tre matroser omkom, og flere kom til skade, inden briterne havde overtaget.

De fleste af skibets passagerer blev sendt til opsamlingslejre på Cypern eller til Tyskland og nåede ikke frem til deres destination før 1948, hvor staten Israel blev dannet.

Historien om holocaust-overleverne, der blev tvunget tilbage til det Europa, de var flygtet fra, gik verden rundt og udløste voldsom harme i Europa og USA, hvor nazitidens rædsler netop var ved at blive afdækket.

Noter 

Passagerskibe
Begivenheder i 1947
Israels historie
Holocaust efter 2. verdenskrig
Udvandring
Freden i Pressburg (1805)

Freden i Pressburg blev indgået i Pressburg (Bratislava) den 26. december 1805 mellem Østrig og Napoleon 1.s Frankrig efter slaget ved Austerlitz. Det markerede enden på den tredje koalisionskrig.

Aftalen indebar, at Østrig afstod grevskabet Tirol og Vorarlberg til Bayern. Resten af Vorderösterreich måtte afstås til Baden og Württemberg. Områderne Venetien (Veneto), Dalmatien og Cattaro (Kotor), blev afstået til den napoleonske marionetstat Kongeriget Italien.

Ærkebispedømmet Salzburg samt Berchtesgaden kom under Østrig. Kejser Franz II blev tvunget til at anerkende Bonaparte som kejser og til at give afkald på titlen som tysk-romersk kejser året efter.

Østrigs historie
Tysklands historie
Pressburg, Freden i (1805)
Europas historie
Begivenheder i 1805
Landkreis Coburg

Landkreis Coburg ligger i den nordvestlige del af Regierungsbezirk Oberfranken i den tyske delstat Bayern. Nabokreise er mod nord Landkreisene  Hildburghausen og Sonneberg i Thüringgen, mod øst  der Landkreis Kronach, mod syd landkreisene Lichtenfels og Bamberg og mod vest Landkreis Haßberge. Administrationsby er den kreisfri by Coburg.

Geografi 
Den nordvestlige del af kreisområdet udgøres af en flad højslette i 300–500 meters højde, der overvejende er landbrugsland. Den nordlige del udgør forlandet til Thüringer Wald, og har tydelig karrakter af Mittelgebirge, beklædt med løvskove. Mellem disse landskaber ligger kalkbjergene Langen Berge, hvis magre grund er beklædt med nåletræer. I Langen Bergen ligger  Naturschutzgebiet Lauterberg. Senningshöhe ved Mirsdorf er med 523 moh. det højeste punkt i landkreisen. I Syd ligger det til fränkiske Keuper-Lias-Land hørende Itz-Hügelland i 250–300 meters højde.

Seværdigheder
 Schloss Ahorn, Ahorn
 Schloss Hohenstein
 Schloss Rosenau (Coburg), Rödental
 Schloss Tambach, Tambach
 Wildpark Tambach, Tambach

Byer og kommuner

Kreisen havde   indbyggere pr.

Eksterne henvisninger 

 Officiel webside om Landkreisen
 Jernbanehistorie i Landkreis Coburg
Grauspitz

Grauspitz er det højeste bjerg i Liechtenstein med en højde på 2.599 moh, og er beliggende i bjergkæde Rätikon i Alperne. Bjergets top består af to tinder: Hintergrauspitz (2.574 m) og Vordergrauspitz (2.599 m).

Bjerge i Liechtenstein